- यौ मनोहर बाबू ई की जुलुम कऽ देलियै ? "
- हम केहन जुलुम केलियै यौ शारदा बाबू ?
 - इएह जे सबटा धन-सम्पति बाल सुधार गृहमे दऽ देलियै ।
 - एहिमे जुलुम की भेलै यौ ?
 - चारि-चारि टा बेटाक रहने अहाँ सब किछु दान दऽ देलियै । आखिर ओकर सबक गुजारा कोना हेतै ?
 - यौ सरकार, धिया-पुता सब एतेक चंगला भऽ गेलै जे हमर मोजरे नै दैत अछि । बुढ़ारीमे एकटा सऽख लागि गेल नेना बनबाक । आइ हमर किओ नै सुनै छै मुदा नेनपनमे मुँहसँ निकलैत देर नै फरमाइस पूरा भऽ जाइत छल । नेना बनबाक सऽख सबटा पाइ दान करबा देलक । 